HeTree/MevakerConcSen huggingface dataset:
עליו לקבל דוחות המרכזים את המידע והנתונים על כלל הגורמים והגופים המזמינים את שירותי המשטרה, ועל אירועים משולבים שבהם מופעלים שוטרים בתפקיד לצד שוטרים שהוקצו בתשלום.
אחריותו לנושא זה אינה מאפשרת לו להסתפק בקביעת נהלים והנחיות ולהסתמך על אחריותם המבצעית-פיקודית של הגורמים הפיקודיים הטריטוריאליים ועל הימצאותם של נתונים במערכות הממוחשבות.
המעקב של גורם מטה בכיר אחר הליכי הבחינה והאישור של יחידות המשטרה בנושא הקצאת שוטרים בתשלום והפיקוח עליהם נחוצים ג ם לאור פסיקת בג"ץ המצביעה על המורכבות העקרונית והמעשית הכרוכה בהחלטות המתקבלות בנושא זה.
שם הדוח: הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 לדעת משרד מבקר המדינה ראוי שראש אג"ם ינחה את הגורמים האחראיים באג"ם לטיפול בנושא לרכז את כל המידע הדרוש לו כך שהוא יוכל להנחות את יחידות המשטרה בנושא הקצאת שוטרים בתשלום, לעקוב אחריהם ולפקח עליהם, וליישם את אחריותו לפי החוק.
הקצאת שוטרים בתשלום לגופים ציבוריים .
כאמור, לפי החוק, פקודת מטא"ר והנוהל, המשטרה יכולה להקצות שוטרים בתשלום כדי לסייע לגופים ציבוריים, המנויים בתוספת השנייה לחוק (להלן - הגופים הציבוריים), להפעיל סמכויות אכיפה או גבייה הנתונות להם על פי הדין.
פקודת המשטרה קובעת מתווה נוסף המאפשר למשטרה לספק שירותי שיטור בתשלום לגופים ציבוריים.
הפקודה קובעת כי המפכ"ל, באישור השר, רשאי בעקבות בקשתו של אדם לגייס שוטרים (להלן - שת"מים) שישרתו רק בתפקיד שלמטרתו גויסו.
נוהל עקרונות הפעלת הסיור במשטרה - הפעלת שת"מים במשרדי ממשלה ובמוסדות ציבור (להלן - נוהל הפעלת שת"מ) מגדיר כי שת"מ יועסק במשרדי ממשלה ובמוסדות ציבור בסיוע לשמירה על הסדר הציבורי ולגביית החובות.
עולה אפוא כי קיימים שני מתווים המאפשרים לספק לגופים ציבוריים שירותי משטרה בתשלום - הקצאת שוטרים והעסקת שת"מים.
המורכבות העקרונית והמעשית של מתן שירותי משטרה בתשלום מאפיינת גם החלטות בדבר הקצאת שת"מ לסיוע למשרדי הממשלה ולמוסדות ציבור.
הגם שמבחינה מהותית שני המתווים משמשים למטרות דומות, המשטרה לא קבעה הנחיות ברורות המבחינות בין המקרים שבהם ניתן להקצות שוטרים בתשלום לצורך הפעלת סמכויות אכיפה או גבייה, לבין המקרים שבהם יש להעסיק שת"מים בסיוע לשמירה על הסדר הציבורי ולגביית החובות.
בתשובתה למשרד מבקר המדינה כתבה המשטרה כי ייתכנו מקרים שהחוק אכן מאפשר הן הפעלת שת"מ והן הפעלת שוטרים בתשלום, כגון בסיוע לגביית חובות.
לטענת ה משטרה במקרים שהחוק והנוהל מאפשרים זאת, יכולה להתקבל "החלטה לכאן או לכאן בהתאם לשיקולים לגיטימיים נוספים, בין מערכתיים -ארגוניים ובין פיקודיים -נקודתיים, כגון העדפה לגיוס כוח אדם קבוע לעומת הפעלת שוטרים מן המניין, קשיי גיוס או שיקולים תקציביים" (ההדגשה במקור).
לדעת משרד מבקר המדינה במקרים שהחוק מאפשר הן העסקת שת"מ והן הפעלת שוטרים בתשלום, על המשטרה לקבוע תבחינים תוך מתן משקל לשיקולים של יעילות וחסכון שיגדירו ויסייעו לה להחליט מה הם המקרים שבהם יש להעסיק שת"מים בגופים ציבוריים ומה הם המקרים שיש להקצות שוטרים ב תשלום.
קביעת התבחינים תבטיח שהמשטרה תפעל בכל מקרה ומקרה בהתאם למדיניותה.
המשרד לביטחון הפנים 455 .
:שם הדוח הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 2.
כאמור פקודת המשטרה קובעת כי המשטרה תעסוק בין השאר בקיום הסדר הציבורי וביטחון הנפש והרכוש.
בנוהל העסקת שוטרים בתשלום נכתב ש"בכל מקרה לא יוקצו שוטרים בתשלום למשימות בילוש, לחימה בפש יעה ואבטחה כנגד אירועים של פעילות חבלנית עוינת או משימה אחרת שהיא ממשימות הליבה של המשטרה".
יצוין כי כבר בשנת 1989 קבע בג"ץ9 כי "העיסוק בקיום הסדר הציבורי הוא בשמירה על שלומו וביטחונו של הציבור, אם בעת ועקב מאורעות שיש בהם משום הפרת החוק, ואם לרגל אירועים ממלכתיים או ציבוריים המוניים, שעצם קיומם מזמן חששות להפרת החוק ולפגיעה בסדר הציבורי או בביטחון הכלל, הם מתפקידיה המובהקים של המשטרה".
משרד מבקר המדינה העלה שעל אף שהחוק, הפקודה והנוהל הגבילו את המשטרה לשתי מטרות להקצאת שוטרים בתשלום - הראשונה להבטחת הסדר הציבורי ושלום הציבור באירוע בעל גוון פרטי, והשנייה סיוע לגופים ציבוריים בהפעלת סמכויות אכיפה או גבייה - הקצתה המשטרה שוטרים בתשלום גם למשימות שאינן עונות על הגדרות אלה.
הקצאת שוטרים בתשלום לסניפי המוסד לביטוח לאומי .
נוהל הפעלת השת"מ מגדיר את תפקידי השת"מ בנושאי ביטחון וסדר ציבורי במשרדי ממשלה, במוסדות ציבור, במוסד לביטוח לאומי (להלן - המוסד) ובבתי חולים.
תפקידיו לפי הנוהל הם טיפול ראשוני במצב המצריך התערבות של המשטרה עד להגעת ניידת סיור , שמירה על הסדר הציבורי ועל הביטחון, מניעת פעילות חבלנית עוינת, מניעת מעשי בריונות, סיוע בידי עובדי המשרדים למלא את תפקידם ללא פגיעה ולחצים , ו סיוע בפעולות אכיפה שבסמכות אותו משרד.
ממסמכי המשטרה והמוסד עולה כי בשנים 2004 -2003 העסיקה המשטרה בסניפי המוסד (להלן - הסניפים) שת"מים לצורך סיוע באירועים המצריכים התערבות של שוטר, ולצורך שמירה על הסדר הציבורי ועל ביטחונם האישי של העובדים.
בשנת 2005 , בהתאם לבקשת הגורמים האמונים על הביטחון במוס ד, הופסקה העסקת השת"מים, ומאז ועד מועד עריכת הביקורת המשטרה מקצה שוטרים בתשלום ב -45 סניפי המוסד.
ממסמכי המוסד עולה כי עלות השיטור בסניפים באמצעות השת"מים נאמדה בסכום הגבוה ביותר מפי שניים מעלות העסקת שוטרים בתשלום.
יצוין כי המשטרה קבעה שהתמורה להעסקת שוטרים בתשלום תהיה לפי תעריף קבוע לשעת עבודה.
השת"מ, לעומת זאת, מגויס למשטרה על פי הפקודה כדי לשרת בתפקיד מיוחד בלבד, ועל הגורם המבקש להפעילו לשאת במלוא הוצאות אחזקתו ובכלל זה עלות שכרו, מדיו, כלכלתו ושאר ההוצאות כפי שנקבעו בידי מפכ"ל המשטרה10 .
כך לדוגמה בשנת1020 הכין המוסד תחשיב ולפיו עלות השת"מים לשנה הוערכה בכ-11 מיליון ש"ח, ואילו עלות העסקת שוטרים בתשלום הסתכמה בכ -3.
9 בג"ץ 402/89 , ההתאחדות לכדורגל בישראל נ' שר החינוך, פ"ד מג( 2 ,)179.
10 בינואר 2009 קבעו המשטרה והמשרד לביטחון פנים "תנאים להפעלת שת"מים במשרדי ממשלה ומוסדות ציבור".
התנאים האמורים קובעים כי הגורם המבקש שת"מים יישא בין היתר בכל הוצאות העסקתם, לרבות עלות שכרם, כלכלתם והוצאות עבור קורסים, הכשרות והשתלמויות.
שם הדוח: הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 בשנה.
יוצא אפוא שלפי חישובי המוסד התוספת התקציבית שנדרשה כדי להחליף בסניפים את השוטרים בתשלום בשת"מים הסתכמה בכ-7.
מיליוני ש"ח במשך שנים מקצה המשטרה שוטרים בתשלום לסניפי המוסד לליווי הפעילות השוטפת בסניפים.
טענת המוסד היא שניתן לפי החוק להעסיק בסניפיו שוטרים בתשלום מאחר שבסניפים אלה עוסקים גם באכיפה.
לדעת המשטרה העסקת שוטרים בתשלום בסניפי המוסד אינה מתיישבת עם הוראות החוק, ולשכת היועץ המשפטי למשטרה (להלן - לשכת היועמ"ש) אף הכינה כמה חוות דעת משפטיות בנושא, כמפורט להלן.
הפעלת ההסדר להעסקת שוטרים בתשלום בסניפי המוסד בידי גורמי אג"ם בדצמבר 2009 פנה מנהל אגף הביטחון במוסד למפקד מרחב במחוז תל אביב במשטרה, לאחר שהלה חדל מלהקצות שוטרים בתשלום לשמירה על הסדר הציבורי בסניפים, בבקשה שישוב ויחדש את ההקצאות.
לשכת היועמ"ש הודיעה באותו חודש לנציגי המחוז כי עמדתה היא שלפי החוק אין להקצות שוטרים ב תשלום לתפקידי זקיפות (שמירה על הסדר הציבורי ואבטחה שוטפת) וכי לתפקיד זה יש להעסיק שת"מים.
עמדה זו הובאה גם בפני ראש מחלקת סיור (להלן - רמ"ח סיור).
עקב הקושי שהעלה המוסד להיערך למעבר להעסקת שת"מים בסניפים, וכדי להימנע ממצב שלא יהיו שוטרים בסניפים בתקופה זו , המליצה לשכת היועמ"ש להודיע לנציגי המוסד כי תימשך העסקת שוטרים בתשלום לפרק הזמן המזערי הנדרש עד להצבת השת"מים בסניפים.
בדצמבר 2009 הודיע רמ"ח סיור לקצינים ביחידות המשטרה כי הקצאת שוטרים בתשלום לשמש זקיפים בסניפים "מאושרת לפרק של 4-3 חודשים שבמהלכם ייקבעו כמות תקני והכשרתם" (להלן ]ם[ גיוס]אופן[ ,השת"מים הנדרשת- ההסדר).
באפריל 2010 פנה ראש חוליית סיור ללשכת היועמ"ש כדי לקבל את אישורה להמשיך להקצות שוטרים בתשלום בסניפי המוסד עד לסיום ההליכים הנדרשים לגיוס השת"מים.
בתשובתה חזרה לשכת היועמ"ש על עמדתה כי הארכת ההסדר הקיים נעשתה מחוסר בררה ולתקופת ביניים בלבד.
היא הוסיפה כי אם אין מנוס מלשוב ולהקציב ארכה להסדר הקיים, הרי שיש חובה להגבילה בזמן ולהתנותה בחתימה על כל ההתחייבויות הדרושות מצד המוסד.
לדעתה אין נימוקים המצדיקים את המשך הארכת ההסדר הקיים, אשר "נעדר מלכת חילה הבסיס החוקי הנדרש".
ביולי 2010 , לאחר שסוכמו ההליכים הנדרשים לגיוס שת"מים, העביר חשב המוסד למשטרה הזמנת שירות ל-45 משרות שת"מ לשמירה על הסדר הציבורי בסניפי המוסד.
בנובמבר 2010 תקננה המשטרה42.
5 תקני שת"מ למטרה זו- ואולם לא איישה משרות אלה בשת"מים.
בדצמבר 2010 הנחה ראש מדור סיור (להלן - רמ"ד סיור) את קציני המשטרה להמשיך להקצות שוטרים בתשלום בסניפים.
זאת אף על פי שכאמור בדצמבר 2009 ניתן אישור להעסקתם לעוד ארבעה חודשים לכל היותר.
המשרד לביטחון הפנים 457 .
:שם הדוח הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 אף על פי שמס"ר הייתה מודעת לחוות דעתה של לשכת היועמ"ש, בחלוף שמונה חודשים מהמועד שנקבע לסיום ההסדר האריכה אותו המשטרה בלא להגביל אותו בזמן.
משרד מבקר המדינה מעיר למשטרה כי כבר בשנת 2009 הדגישה לשכת היועמ"ש בפני מס"ר באג"ם כי אין להקצות שוטרים בתשלום לתפקידי זקיפות בסניפי המוסד, וכי לתפקיד זה יש להעסיק שת"מים.
בשנת 2010 חזרה לשכת היועמ"ש פעם נוספת על קביעתה כי ההסדר להעסקת שוטרים בתשלום בסניפים "נעדר כבר מלכתחילה הבסיס החוקי הנדרש".
חרף זאת מס"ר לא פנתה לראש אג"ם כדי שיפעל להסדיר את הנושא.
הארכת ההסדר בידי אגף תכנון וארגון במאי 2011 התקיים דיון בנושא העסקת שת"מים בסניפי המוסדבראשות ראש אגף תכנון וארגון (להלן - אג"ת) דאז ונציגי המשטרה ובהשתתפות המנהלת הכללית של המוסד ונציגיה.
בדיון לא נכחו נציגים מאג"ם או ממס"ר.
מסיכום הדיון עולה כי המנהלת הכללית של המוסד הלינה שהתשלום שהמשטרה דורשת עבור העסקת השת"מים בסניפים אינו ריאלי.
היא טענה כי המוסד אינו צריך לשלם את כל העלויות הנלוות המגולמות בשכר השת"מים כפי שקבעו המשטרה והמשרד לביטחון הפנים (להלן - המשרד לבט"פ) באופן חד-צדדי.
לשכת היועמ"ש חזרה על העמדה כי העסקת שוטרים בתשלום בסניפי המוסד "אינה מתיישבת עם הוראות החוק".
בסיכום הדיון אישר ראש אג"ת דאז להמשיך בהסדר הקיים ולהקצות בסניפים שוטרים בתשלום עד סוף שנת 2011 .
כן הוא המליץ למוסד לפעול לשינוי החוק והנחה את גורמי אג"ת לבחון עם המוסד את הסוגיות המשפטיות והכספיות בנדון, ולהגיש את המלצותיהם במהלך החודשים אוקטובר -נובמבר 2011 .
באוקטובר 2011 העביר המוסד למשטרה הזמנת שירות לשנת 2012 להעסקת שת"מים בהיקף של45 משרות, בעלות שנתית בסך כ-8.
בדצמבר 2011 הודיעה אג"ת למוסד כי הבקשה נבחנת במשטרה מול החלופה להעסקת שוטרים בתשלום, וכי "עד שתתקבל החלטה סופית, המשטרה תמשיך לספק את השירות באמצעו".
]העסקה בתשלום[ ת עבודה בשכר במאי 2012 , כינס ראש אג"ת דיון בנושא בהשתתפות נציגי המשטרה והמוסד.
מסיכום הדיון עולה כי לשכת היועמ"ש חזרה על העמדה שלפי הגדרת התפקיד ואופי השירות המשטרתי הנדרש בסניפי המוסד, לא ניתן להקצות עבורו שוטרים בתשלום.
עם זאת היא הוסיפה וציינה כי פקודת המשטרה מאפשרת להעסיק בסניפי המוסד שת"מים.
נציג המוסד חזר על עמדתו כי "הפתרון של העסקת שת"מים לא נכון מקצועית ומבצעית", וביקש ארכה נוספת להעסקת שוטרים בתשלום בסניפים.
בסיכום הדיון קבע ראש אג"ת כי "תיערך בחינה נוספת של הנושא ע"י היועמ"ש ולאחר מכן ייקבע דיון נוסף בנושא".
החוק קובע כי ראש אג"ם הוא הנושא באחריות המקצועית כגורם מטה להקצאת שוטרים בתשלום ולהפעלתם המבצעית.
סמכותו של ראש אג"ת לאשר את המשך העסקת השוטרים בתשלום בסניפים אינה מובנת מאליה.
ראש אג"ת פעל בניגוד לעמדתה העקרונית והעקבית של ל שכת היועמ"ש כי להעסקתם של שוטרים בתשלום בסניפי המוסד אין מלכתחילה את הבסיס החוקי הנדרש.
במאי 2012 פנה מנהל אגף הביטחון במוסד אל לשכת היועמ"ש והציג את הנושאים להמשך הטיפול בסוגיה המשפטית להעסקת שוטרים בתשלום בסניפי המוסד.
הוא ציטט את עמדת המוסד שלפיה שירותי המשטרה בסניפים עונים על הגדרת החוק המאפשרת העסקת שוטרים 458 דוח שנתי64ג .
שם הדוח: הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 בתשלום "בתחום האכיפה והגבייה", היות שהמוסד עוסק מדי יום בפעולות אכיפה גם בתוך הסניפים.
הוא הוסיף וכתב כי אם תתקבל החלטה לגייס שת"מים לסניפים, יחייב אופי העבודה גיוס שת"מים לחצאי משרות, ואילו גורמי אגף משאבי אנוש במשטרה (להלן - אמ"ש) מסרו כי צפוי קושי לגייס שת"מים בחצי משרה ולשמרם בתפקידם.
היה ולא ניתן יהיה להמשיך להעסיק שוטרים בתשלום, ביקש המוסד שתאושר לו זמנית המשך העסקתם "לאור ההתלבטות החוקית בנושא" וכדי "לפעול יחד לשינוי החקיקה".
בהמשך לסיכום הדיון ממאי 2012 העבירה לשכת היועמ"ש ביולי 2012 לראש אג"ת חוות דעת שבה היא חוזרת על עמדתה, כי לא ניתן לאפשר העסקת שוטרים בתשלום בסניפים.
באוגוסט 2012 העביר אג"ת את חוות הדעת אל היועץ המשפטי של המוסד, וציין כי לנוכח האמור בה אין מקום לדיון נוסף ונדרש ליישם בסניפים "באופן מיידי וללא דיחוי" את החלפת השוטרים בתשלום בשת"מים.
אף על פי שעמדת המשטרה הייתה כי נדרש ליישם באופן מיידי וללא דיחוי את גיוס השת"מים, היא לא פעלה בהתאם: היא המשיכה להקצות שוטרים בתשלום בסניפי המוסד, ולא הגבילה בזמן את הקצאת השוטרים בתשלום, עד לס יום ההיערכות להעסקת השת"מים בהתאם להזמנת השירות שהמוסד העביר למשטרה כבר באוקטובר 2011 .
בנובמבר 2012 , כשלושה חודשים לאחר שניתנה הוראת אג"ת כי יש לחדול מהקצאת שוטרים בתשלום לסניפי המוסד ולעבור להעסקת שת"מים, התקיים דיון נוסף בראשות המפכ"ל ומנכ"ל המוסד.
בסיכום הדיון ציין המפכ"ל כי "מדובר בצורך מוכר ובאינטרס משותף לשני הגופים.
כאשר הבעיה הקיימת בפתרון המוסכם נתונה במחלוקת משפטית בעיקרה".
המפכ"ל סבר ש"הפרשנות המשפטית של המוסד לביטוח לאומי אינה מופרכת", והוא לא ראה מניעה לקדם תיקון חקיקה שיאפשר למשטרה להעסיק ש וטרים בתשלום בסניפים.
המפכ"ל הורה לפנות ליועץ המשפטי לממשלה כדי לקבל את אישורו להמשך ההסדר הקיים, ובמידת הצורך לקדם תיקון חקיקה במקביל.
המפכ"ל הורה כי ההסדר להעסקת שוטרים בתשלום בסניפים יימשך, בכפוף לקבלת הנחייה אחרת מהיועץ המשפטי לממשלה.
בפברואר 2013 , בהת אם להוראת המפכ"ל, פנתה לשכת היועמ"ש למשנה ליועץ המשפטי לממשלה - ייעוץ וחקיקה (פלילי), תיארה את המחלוקת ואת השתלשלות העניינים, וכתבה כי "נתבקשנו על ידי המפכ"ל להביא להכרעתך את השאלה האם ניתן להצדיק את המשך ההעסקה הנוכחית מכוח ס' 102 ז לחוק המשטרה, ולו כהסדר זמני לשנת 2013 עד תום הבחינה המשפטית, וככל שהבחינה תעלה כי הדבר בלתי אפשרי - לבחון שינוי חקיקה שיאפשר את האמור".
עד מועד סיום הביקורת באוגוסט 2013 , לא התקבלה תשובת המשנה ליועץ המשפטי לממשלה, והמשטרה פנתה אליו בתזכורת פעם אחת בלבד במאי 2013 .
בדצמבר 2013 כתב משרד המשפטים בתשובתו למשרד מבקר המדינה כי לתפיסתו העסקתם של שוטרים בתשלום בסניפי המוסד אינה נכונה מבחינת החוק בשני מובנים.
"האחד: החוק נועד לתת מענה למשימות קונקרטיות ולא לפעילות שגרתית ושוטפת.
האחר: הסעיף אינו עוסק בתפקידי אכיפה וגבייה אלא בהפעלתן של סמכויות אלה".
משרד המשפטים ציין כי בישיבה שנערכה בראשות המשנה ליועץ המשפטי לממשלה (פלילי) ובהשתתפות נציגי המשטרה, המשרד לבט"פ והמוסד, הוא סיכם לאחר בחינת העמדות המשרד לביטחון הפנים 459 .
:שם הדוח הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 המשפטיות השונות כי המענה הראוי לצורך בנוכחות קבועה של שוטרים בסניפים הוא הצבת שת"מים.
כדי לאפשר היערכות מתאימה לגיוס, להכשרה ולהצבת שת"מים בסניפים, ניתנה ארכה נוספת של חצי שנה עד סוף מאי 2014 .
משרד המשפטים כתב כי תיקון חקיקה נקודתי שיאפשר הקצאת שוטרים בתשלום לסניפים אינו סביר, וכי שקילת מהלך התיקון חייבת להיעשות תוך בחינת כל ההשלכות.
בתשובה נכתב עוד כי אם עמדת המשטרה תהיה שונה, תובא הסוגיה לבחינה נוספת של המשנה ליועץ המשפטי לממשלה.
משרד מבקר המדינה מעיר למשטרה - שתפקידה המובהק הוא להיות אמונה על אכיפת החוק - כי עליה לפעול בהתאם לחוות הדעת של היועץ המשפטי שלה, וכי הוא הפרשן המוסמך של החוק מבחינתה.
מכל מקום, עליה להסדיר את כלל התהליכים הנדרשים לשם העסקת שת"מים בסניפי המוסד החל מסוף מאי 2014 , .
כפי שהורה המשנה ליועץ המשפטי לממשלה .
הקצאת שוטרים בתשלום לחברת עמידר .
בשנת 2012 הוקצו שוטרים בתשלום לשלושה מתוך שבעת הסניפים של החברה הממשלתית עמידר - החברה הלאומית לשיכון בישראל בע"מ (להלן - עמידר) לצורך אבטחתם.
עמידר ביקשה להקצות לה שוטרים עקב ע לייה במקרי האלימות במשרדי החברה (להלן - סניפי עמידר).
לשכת היועמ"ש בחנה באוגוסט 2012 את הסוגיה של הקצאת שוטרים בתשלום לסניפי עמידר, וקבעה כי נוכחות השוטרים נדרשת "למניעת אלימות ופעילות עבריינית, דהיינו מדובר לכאורה בפעילות משטרתית קלאסית אשר יש לבצעה באמצע ות שוטרים בתפקיד ולא באמצעות שוטרים בתשלום.
עם זאת ניתן לבחון הצבת שוטרים בתפקידים מיוחדים (שת"מ)".
לשכת היועמ"ש פנתה לראש אג"ם דאז וכתבה כי "נודע לנו.
על ידי נציג החשבות, כי ישנן תחנות משטרה הנוהגות להקצות שוטרים בתשלום לבקשת חברת עמידר ככל הנראה בנסיבות דומות", והציעה כי הדבר ייבחן ויטופל מטעם פיקוד אג"ם.
מנהל אגף הביטחון בעמידר (להלן - קב"ט עמידר) פנה באוגוסט 2012 לראש אג"ם דאז כדי לקבל את אישורו להקצאת שוטרים בתשלום לסניפי עמידר, ובאותו היום הנחה ראש אג"ם דאז את רמ"ח סיור לבדוק את הסוגיה, וציין כי "הקצאת השוטרים למשימה זו מהווה תקלה".
בדיקת מס"ר באותו חודש העלתה כי בשלושה מתוך שבעת סניפי עמידר מוקצים כאמור שוטרים בתשלום לצורך אבטחה.
רמ"ד סיור הדגיש בבדיקה כי בימי עיון שנערכו במהלך השנים 2011 ו- 2012 ,לרכזים ולקצינים העוסקים בתחום הקצאת שוטרים בתשלום הובהר כי בקשה של גופים להעסקת שוטרים בתשלום מחייבת בחינה של יועץ משפטי.
אף על פי כן ניכר כי חלק מהיחידות לא ביצעו זאת.
רמ"ד סיור הוסיף כי אופי העבודה בסניפי עמידר זהה לאופי העבודה בסניפי המוסד.
הוא המליץ לקבל את עמדת לשכת היועמ"ש בעניין הפעלת שת"מים בסניפי עמידר ולהמשיך בהעסקה זמנית בלבד של שוטרים בתשלום.
באותו מועד כתבה לשכת היועמ"ש לאג"ם כי המלצת רמ"ד סיור לראש אג"ם להמשיך להקצות שוטרים בתשלום לשלושת הסניפים עד סוף שנת 2012 - כדי לאפשר בחינת הסדר חלופי של הצבת שת"מים - "נראית לנו סבירה בנסיבות העניין".
היא הוסיפה כי אם יתעורר צורך במענה משטרתי ביתר סניפי עמידר, הוא ייעשה כחלק מפעילותה השגרתית של 460 דוח שנתי64ג .
שם הדוח: הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 המשטרה בהתאם לנסיבות.
לשכת היועמ"ש הוסיפה כי בהזדמנות זו מוצע למפות ולבחון את כלל המוסדות והגופים שהמשטרה מקצה להם שוטרים בתשלום, כדי לוודא כי שירות זה של המשטרה ניתן כדין ובאופן אחיד ושוויוני.
בפגישה באוגוסט 2012 הסבירו נציגי המשטרה לקב"ט עמידר כי אין למשטרה סמכות להמשיך להקצות שוטרים בתשלום לסניפי החברה, וציינו כי באופן חריג אושר עד לדצמבר 2012 .
המשך הקצאת השוטרים בסניפים שבהם כבר הועסקו שוטרים בתשלום נמצא כי המשטרה לא בחנה את האפשרות להציב שת"מים בסניפי עמידר, למרות עמדת לשכת היועמ"ש מאוגוסט 2012 .
עוד נמצא שהמשטרה המשיכה להקצות שוטרים בתשלום לשלושת סניפי עמידר בשנת 2013 , אף שהאישור החריג הוגבל עד לסוף שנת 2012 .
הקצאת השוטרים נעשתה אף בניגוד לקביעת ראש אג"ם דאז ש"הקצאת השוטרים למשימה זו מהווה תקלה", בניגוד לחוות דעת משפטית של לשכת היועמ"ש הקובעת כי ההקצאה אינה עומדת בהוראות החוק.
עמידר כתבה בתשובתה למשרד מבקר המדינה מנובמבר 2013 כי תמשיך להעסיק שוטרים בתשלום בסניפיה כל עוד המשטרה תאשר זאת.
היא ציינה כי אם המשטרה לא תאשר להקצות לה שוטרים בתשלום, היא תחפש פתרונות חלופיים.
המשרד לבט"פ כתב בתשובתו למשרד מבקר המדינה מינואר 2014 כי סוגיית הקצאת שוטרים בתשלום לחברת עמידר נבחנה בידי היועץ המשפטי של המשרד במרץ 2013 , וכי עמדתו הייתה ש"אופן ההעסקה המתאים ביותר של שוטרים בסניפי עמידר הינו שוטרים ".
המשרד לבט"פ ציין כי עמדה זו הומצאה ]בתשלום[ במעמד שת"מ ולא שוטרים בשכר ליועץ המשפטי של עמידר.
משרד מבקר המדינה מעיר למשטרה שעליה להציב בסניפי עמידר שת"מים.
כמו כן עליה לפעול בהתאם להצעת לשכת היועמ"ש ולערוך מיפוי ובחינה של הקצאות של שוטרים בתשלום למוסדות ולגופים ציבוריים, כדי לוודא כי השירות ניתן כדין ובאופן אחיד ושוויוני.
משימות סדר ואבטחה בבתי חולים .
המשטרה הקצתה שוטרים בתשלום למשימות של שמירה על הסדר הציבורי ושל אבטחה בבתי החולים.
בלוח 3 מוצגים נתוני המשטרה על הקצאת השוטרים בתשלום לבתי החולים בשנת 2012 וברבעון הראשון בשנת 2013: לוח3 הקצאת שוטרים בתשלום לבתי חולים ב- 2012 וברבעון הראשון של 2013 .
בית החולים יחידה מקצה משמרות* .
המרכז הרפואי המשולב ת.
מסובים, מרחב דן 494 163 המשרד לביטחון הפנים 461 .
:שם הדוח הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 ע"ש חיים שיבא- תל השומר .
אשקלון, מרחב לכיש 215 68 .
רמלה, מרחב שפלה 46 19 .
בכל משמרת הוקצה שוטר אחד .
על פי מסמך של משטרת אשקלון מיולי 2013 , עיקר המשימות של כוח המשטרה בבית החולים ברזילי הן: הפגנת נוכחות, מניעת אלימות נגד הצוות הרפואי, טיפול באירועים בשטח בית החולים, סיוע למאבטחים בשעות הביקור ומתן מענה ראשוני לאירועים פליליים בשטח בית החולים.
יצוין כי בבית החולים הועסק שוטר אחד בתשלום בכל ימות השבוע (להוציא יום ו') בין השעות 23:00 -19:00 .
רכז הסיור בתחנת מסובים מסר ביוני 2013 לנציג משרד מבקר המדינה כי במרכז הרפואי המשולב ע"ש חיים שיבא - תל השומר מופקדים על שמירת הסדר הציבורי שוטר מן המניין במשמרת יום ואילו למשמרות אחר הצהריים והלילה מוקצים שוטרים בתשלום במימון בית החולים.
מן האמור לעיל עולה שהמשטרה הקצתה שוטרים בתשלום למשימות של סדר ציבורי ואבטחה בבתי החולים גם לאחר שלשכת היועמ"ש חיוותה דעתה כי אין להקצות באופן קבוע שוטרים בתשלום לתפקידי שמירה על הסדר הציבו רי ואבטחה.
בתשובת משרד הבריאות למשרד מבקר המדינה מדצמבר 2013 ציין מנכ"ל המשרד כי נוכחות השוטרים בבתי החולים חשובה ובעלת תרומה מרכזית להתמודדות עם אלימות נגד צוותים רפואיים ועם הפרות הסדר הציבורי.
הוא הוסיף וכתב כי משרד הבריאות אינו צד בהחלטות המשטרה לעניין העסקת שוטרים, וכי למשרדו ולבתי החולים עצמם אין השפעה על החלטת המשטרה בסוגיה אם מותר או אסור להציב בבתי החולים שוטרים בתשלום.
מנכ"ל המשרד כתב כי "בימים אלה מסתיימת עבודת מטה בין המשרד לביטחון הפנים, משטרת ישראל (בהכירם בצורך בשוטרים בבתי החולים) ומשרד הבריאות להצבת שוטרים תקניים בבתי החולים.
במסגרת הפיילוט יוצבו בשבעה בתי חולים שוטרים כאמור במשך תקופה קצובה בה תימדד תרומתם לאכיפה, מניעת אלימות וסדר ציבורי בתחומי בתי החולים.
בסיום תקופת הפיילוט יוסקו מסקנות וסיכומים ובשאיפה כי לאחר הפיילוט יוצבו שוטרים בכל בתי החולים הכלליים".
גם המשטרה והמרכז הרפואי שיבא הזכירו בתשובותיהם את הניסוי ("הפיילוט") האמור.
]עבודת מטה [ המשטרה כתבה בתשובתה כי היא "פועלת לתיקון המצב גם במסגרת עמ"ט לצורך מניעה וצמצום האלימות כנגד הסגל הרפואי המתבצעת בימים אלה בהובלת המשרד לבט"פ.
ב יוחל בפיילוט להצבת שוטרים שלא בתשלום במספר בתי ]העבודה[ מסגרת חולים".
המרכז הרפואי שיבא כתב בתשובתו מנובמבר 2013 כי הוצע למרכז להצטרף לניסוי האמור.
בתשובה נכתב עוד כי נוכחות המשטרה במתחם המרכז חיונית ביותר וכי "הדרך היחידה להגיע לנוכחות משטרתית בשטח בית החולים הייתה ועודנה באמצעות מימון שוטרים ".
]בתשלום[ בשכר 462 דוח שנתי64ג .
שם הדוח: הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 משרד מבקר המדינה מעיר למשטרה כי העסקה של שוטרים בתשלום בבתי החולים לשם שמירה על הסדר הציבורי, שעיקר מטרתה הייתה אבטחה, מניעת אלימות ושמירה על שלומו ובטחונו של הציבור, הם מתפקידיה המרכזיים והמובהקים של משטרת ישראל.
העסקת שוטרים בתשלום בפעילות זו אינה עולה בקנה אחד עם החוק, עם פקודת מטא"ר ועם הוראות הנוהל.
פעולות שיטור ברשויות המקומיות .
השילוב של עבודת המשטרה עם הפיקוח העירוני מתקיים בכמה רשויות מקומיות.
על פי נוהל המשטרה מאוגוסט 2008 בנושא "הפעלת ניידת שיטור משולב", בתחום המוניציפלי פועלים במקביל גורמי אכיפה של המשטרה ושל הרשות המקומית, על פי סמכות המוקנית להם בדין (להלן - השיטור המשולב).
הנוהל נועד להסדיר את שיתוף הפעולה בין הגורמים להפעלת הסמכות המקבילה - על ידי השוטר מכוח הפקודה ועל ידי הפקח מכוח פקודת העיריות - דיני רישוי עסקים ומכוח חוק העזר המקומי - כדי שבשעת הצורך יינתן מענה הולם ויעיל.
בנוהל נקבע אפיון הצוות והרכבו, כך שיכלול שוטר מן המניין, שוטר שח"מ (שוטר בשירות חובה בצה"ל) ופקח עירוני.
על השוטר מן המניין לעסוק לפי הנוהל גם בטיפול באירועים פליליים, שהוא ממשימות הליבה של המשטרה.
לבקשת רשויות מוניציפליו ת הקצתה המשטרה שוטרים בתשלום לצורך פעולות שיטור משולב עם פקחים עירוניים בחופי הרחצה.
מתחנת המשטרה באשקלון נמסר למשרד מבקר המדינה ביולי 2013 כי תפקיד השוטרים בתשלום בחופי הרחצה כולל בין היתר הפגנת נוכחות בחוף, טיפול באירועים בגזרת החוף, מניעת מכירת משקאות אלכוהול לקטינים וכן סיוע לפקחים העירוניים.
בלוח 4 מוצגים הנתונים על הקצאת השוטרים בתשלום לשמירה על הסדר הציבורי בחופי הרחצה בשנת 2012.
לוח4 נתונים על הקצאת שוטרים בתשלום בחופי הרחצה בשנת 2012 .
הרשותהמוניציפלי ת היחידה המקצה מס' שוטרים בתשלום סה"כ חיוב בש"ח .
עיריית תל אביב-יפו מרחב יפתח 78 67,000 .
עיריית תל אביב-יפו מרחב ירקון 408 281,000 .
עיריית הרצלייה מרחב ירקון 102 93,000 .
עיריית בת ים מרחב איילון 114 106,000 .
עיריית אשקלון תחנת אשקלון 20 20,000 יוער כי מסקירה שהוצגה בפני סגן ראש אג"ם בספטמבר 2012 בנושא העסקת שוטרים בתשלום עולה כי אין תמימות דעים במשטרה לגבי הנושא.
לפי המצגת שהוצגה בדיון, קצין אג"ם דאז של מרחב ירקון סבר כי המשטרה יכולה להתנהל על פי סדר העדיפויות שלה ולהציב שוטרים בתשלום גם במשימות נוספות (לאבטחת חופים ומועדונים), אף כי במצגת צוין שאין תימוכין בחוק להצבת שוטרים בתשלום בחופים.
המשרד לביטחון הפנים 463 .
:שם הדוח הקצאת שוטרים תמורת תשלום מסגרת הפרסום: דוח שנתי 64ג שנת פרסום: התשע"ד- 2014 בתשובתה מסרה המשטרה כי חוקיות הקצאת שוטרים בתשלום לשם סיוע לפקחים בחופי הרחצה עלתה אגב רצון להסדיר עם עיריית תל אביב-יפו את נושא העסקתם של שוטרי מרחב ירקון.
היא הוסיפה וציינה כי חלק מהסיוע לפקחים בחופים נוגע לפעולות אכיפה שפקחים מבצעים מתוקף חוק איסור נהיגה ברכב בחוף הים, התשנ"ז - 1997 , שלגביו אין ספק בדבר חוקיותו.
סיוע נוסף לפקחים ניתן בעת "פעולות פיקוח" שגרתיות, שעלולות להסלים ולהצריך שירותי משטרה.
לפי המשטרה התעורר ספק בדבר הפירוש הראוי של הוראת החוק הנוגעת לסיוע לפעולות אכיפה, ואם היא כוללת גם סיוע לפעולו ת פיקוח.
המשטרה כתבה עוד כי בעניין זה מצא יועמ"ש המשטרה לנכון לפנות ליועץ המשפטי לממשלה וספק זה טרם הוכרע.
לפי המשטרה "לא כל ספק משפטי באשר לפעולה מנהלית חייב בהכרח להוביל להפסקת הפעולה.
יודגש שאף שלא ניתן היתר משפטי פוזיטיבי, הרי שלא ניתנה הוראה משפטית להפסקת הפעולה .
מכול מקום אין מדובר בפעולות שמראש יכולות להיות מסווגות בגדר ליבת העשייה המשטרתית" (ההדגשות במקור).
עיריית תל אביב -יפו כתבה בתשובתה למשרד מבקר המדינה מנובמבר 2013 כי "פעולות שוטרים .
נעשות על יד]ה[ השיטור שבמסגרת פעולות הפיקוח והאכיפה והקצאתי המשטרה, על פי שיקול דעתה".
עיריית בת ים כתבה בתשובתה מדצמבר 2013 כי "מספר השוטרים שעיריית בת ים נדרשת לשכור בעונת הרחצה בימי שישי ושבת נקבע על ידי המשטרה" (ההדגשות במקור).
העירייה הוסיפה כי היא "סבורה ששירות זה אמור להינתן לה ללא תשלום כלל, משום שמדובר בערך קיומה של המשטרה והוא 'שמירה על שלום הציבור ובטחונו' ונכלל במסגרת העבודה השוטפת של המשטרה".
עיריית אשקלון כתבה בתשובתה מדצמבר 2013 כי "העירייה משלמת עבור פעולות שיטור בחופי הרחצה לפי בקשת המשטרה וזאת כיוון שאנו רואים צורך חשוב בהצבת שוטרים לשמירה על הסדר הציבורי בימים שבהם החופים עמוסים באלפי מתרחצים".
בפקודת המשטרה נקבע שהמשטרה תעסוק בין השאר בקיום הסדר הציבורי ובשמירה על ביטחון הנפש והרכוש, וכי תפקידו של כל שוטר הוא לשמור על הסדר בכל מקום שיש לציבור גישה אליו .
תשובות המשטרה ועיריות בת ים ואשקלון מלמדות שאין תמימות דעים על מהות עבודת השיטור בחופים.